
Foaropwurd 

It Frysk hat yn Nederlan in bysündere posysje: 

It Frysk is neist it Nederlansk yn nasjonale en ynternasjonale wet- en regeljouwing erkend as offisjele 
taal yn Fryslan. 

De ferantwurdlikheid foar it yn stan halden en befoarderjen fan de Fryske taal en kultuer leit likegoed 
by it Ryk as by de provinsje Fryslan. 

Dêroer binne yn de bestjoersöfspraak Fryske Taal en Kultuer neiere öfspraken makke. 

Yn it bestjoersakkoart Ryk - provinsjes binne öfspraken makke oer desintralisaasje fan taken en 
foegen fan it Ryk op it mêd fan de Fryske taal. 



De bysündere posysje fan it Frysk leit ek te'n grünslach oan de opdracht fan de Tydlike Kommisje 
boarging Fryske taal yn de Media. 

De Tydlike Kommisje hat de folgjende trije sintrale eleminten yn syn advys formulearre: 

de bysündere posysje fan de Fryske taal moat ek fertaald wurde nei in bysünder belied 
oangeande Frysktalich publyk media-oanbod; 

der moat in folweardich programma-oanbod yn de Fryske taal wêze, dat op deistige basis 
beskikber is op ferskate platfoarms; 

der moat in regiodekkende stjoerder wêze foar de Frysktalige programmearring. 

De kommisje hat mei in soad plezier syn wurksumheden ferrjochte en is dêrby in protte tank 
ferskuldige oan de sekretaris, frou Welschen, foar har ynset. 



R.J. Hoekstra, foarsitter 



Febrewaris 2013 

Ynlieding 



Op 23 maaie 2012 hat de Minister fan Ünderwiis, Kultuer en Wittenskip yn oerienstimming mei de 
Minister fan Binnenlanske Saken en Keninkryksrelaasjes en it Kolleezje fan Deputearre Steaten fan de 
provinsje Fryslan in Tydlike Kommisje ynsteld mei de opdracht om advys ut te bringen oer it boargjen 
fan de Fryske taal yn de media by de yntegraasje fan de lanlike en regionale omrop. De Kommisje 
waard foarsitten troch de hear R.J. Hoekstra en bestie dêrneist ut de leden frou I. Brakman en de 
hear B. Groenendijk. It sekretariaat wie yn hannen fan frou S. Welschen. Yn de perioade augustus 
2012 - jannewaris 2013 is de Kommisje fiif kear gearkommen. De Kommisje hat op 2 oktober 2012 ek 
in wurkbesite öflein oan Omrop Fryslan. Dêrneist hawwe de foarsitter en de sekretaris yndividuele 
petearen fierd om de ünderskate oanbelangjende partijen (Deputearre Steaten fan de provinsje 
Fryslan, de amtlike fertsjintwurdiging fan de Ministearjes fan Ünderwiis, Kultuer en Wittenskip en 
Binnenlanske Saken en Keninkryksrelaasjes, de direksje fan de Stichting Regionale Omroep Overleg 
en Samenwerking (ROOS), en in saakkundige fan it Instituut voor Informatierecht (IvlR)). Ta beslüt 
hat de Kommisje desk research dien nei relevante dokuminten. Op basis fan dy ünderskate 
aktiviteiten is dit advysrapport ta stan kommen. 

Kontekstuele kaders dêr't de Kommisje syn advys binnen ütbringt 

Yn de taljochting op it ynstellingsbeslüt fan de Kommisje 1 wurdt koart en klear ütlein binnen hokker 
kaders de opdracht fan de Kommisje opfette wurde moat. Sa't yn de taakopdracht omskreaun stiet 
advisearret de Kommisje oer it boargjen fan de ferdrachsöfspraken Fryske taal yn de media by de 
yntegraasje fan de lanlike en regionale omrop. De öfbeakening dy't dêryn jün wurdt, hat it 
ütgongspunt west foar de oanpak fan de Kommisje. 

Yn 't foarste plak hat de Kommisje him taspitst op de ferplichtings oangeande de Fryske taal yn de 
media dy't folgje ut de troch Nederlan ündertekene Europeeske ferdraggen, yn it bysünder it 
Europeesk Hanfêst foar regionale talen of talen fan minderheden (it Hanfêst) en it Kaderferdrach 
oangeande de beskerming fan nasjonale minderheden fan de Ried fan Europa (it Kaderferdrach). Op 
de öfspraken dy't ut dy ferdraggen folgje wurdt hjiründer neier yngien. De Bestjoersöfspraak Fryske 
Taal en Kultuer (BFTK) tusken Ryk en de provinsje Fryslan, dêr't de jildende ferdrachsöfspraken yn 
opnommen binne, foarmet ek ünderdiel fan dat kader. 

Yn it twadde plak hat de Kommisje him rjochte op de rol fan publike omroptsjinsten by it boargjen 
fan de Fryske taal. Dêrta is besletten üt it eachpunt fan de taakomskriuwing en de taakopdracht fan 
de Kommisje. De yntegraasje fan lanlike en regionale (publike) omrop sa't dy foarsjoen wurdt, is yn 
de advysopdracht mei klam neamd as de beliedsmjittige kontekst wêryn't de Kommisje frege is te 
advisearjen. Dêrneist kin ferwiisd wurde nei oare arguminten dy't de klam op publike omroptsjinsten 
stypje. Publike radio en televyzje spylje üt har taakopdracht wei by ütstek in rol yn de befoardering 
fan in minderheidstaal yn de media. 



i ~ 

Beslüt fan de minister fan Ünderwiis, Kultuer en Wittenskip fan 23 maaie 2012, nü. MLB/380.800, dat de ynstelling fan de 
Tydlike Kommisje boarging Fryske taal yn de media 

Ynternasjonale stüdzjes wize üt dat publike omroptsjinsten essinsjeel binne yn it 'dragen' fan 
minderheidstalen. 2 Boppedat is binnen de kaders fan it Nederlanske mediabelied primer in rol 
weilein foar aktyf, stimulearjend belied oangeande de publike omroptsjinsten, en is dat net of folie 
minder oan de oarder foar skreaune media of kommersjele omroptsjinsten. Dat lit neffens de 
Kommisje oant no ta ünferoare dat de skreaune media en kommersjele omroptsjinsten in 
weardefolle rol spylje by it boargjen fan de Fryske taal. De Kommisje wiist derop dat benammen de 
skreaune media yn it Fryske medialanskip in wichtich plak ynnimme. 

It foarnommen yntegraasjeproses tusken lanlike en regionale publike omroppen - dêr't yn paragraaf 
4 wat djipper op yngien wurdt - foarmet in wichtich gegeven tsjin de eftergrün wêrfan't de Kommisje 
dit advys ütbringt. Dêrneist binne de plande oerheveling fan it budzjet foar regionale omroppen fan it 
provinsjefüns nei it Ryk en de besunigings op it budzjet foar de regionale publike omroppen - lykas 
oankundige yn it Regearakkoart fan it Kabinet Rutte II (29 oktober 2012) - in relevant gegeven yn de 
kontekst fan dit rapport. 

It rapport is as folget opboud. Yn de earste paragraaf wurdt koart stilstien by de posysje fan it Frysk 
as twadde rykstaal. Yn de paragrafen 2 en 3 stean de Europeeske ferdrachsöfspraken en de nasjonale 
bestjoersöfspraak oangeande it boargjen fan it Frysk yn de media sintraal. Dêr wurdt it 
ynternasjonale normative kader foar it beskermjen fan minderheidstalen yn de media besprutsen. Yn 
paragraaf 4 wurdt koart yngien op aktuele politike en beliedsmjittige üntjouwings op it mêd fan de 
regionale omroppen yn Nederlan. Yn de slotparagraaf, paragraaf 5, wurdt it advys fan de Kommisje 
ütienset. 

§ 1. Posysje fan it Frysk as offisjele rykstaal 

As offisjele rykstaal is it Frysk neist it Nederlansk yn de provinsje Fryslan in bestjoers-, rjochts-, 
ünderwiis-, kultuer- en omgongstaal. De provinsje wurdt binnen Nederlan erkend as ienige twatalige 
provinsje. Yn it iepenbiere libben yn Fryslan nimt it Frysk in düdlik plak yn. Foar it funksjonearjen fan 
de Fryske mienskip oan 'e iene kant en foar it behald fan de Fryske taal oan 'e oare kant is it neffens 
de Provinsjale Steaten fan Fryslan fan grut belang dat boargers yn Fryslan neist it Nederlansk oer 
foldwaande kennis fan it Frysk beskikke om diel ütmeitsje te kinnen fan de Fryske mienskip. 3 De 
Fryske taal nimt as offisjele twadde taal in aparte posysje yn neffens oare regionale talen yn 
Nederlan. Fanwege dy posysje jilde foar it Frysk sawol ynternasjonale ferdrachsferplichtingen as 
nasjonale bestjoerlike öfspraken. 

De ynset fan it algemiene ryksbelied oangeande de Fryske taal is dat it Frysk as offisjele taal yn de 
provinsje Fryslan in gelikense posysje hawwe moat as it Nederlansk. 4 Fertaald nei it terrein fan de 
media soe dat gelikensensbegjinsel ymplisearje dat it Frysk as minderheidstaal yn de media yn de 
provinsje Fryslan gelyk wêze moatte soe oan it Nederlansk 

Media spylje in essinsjele rol yn it behald en de befoardering fan minderheidstalen as it Frysk. Tagong 
ta media-oanbod yn de minderheidstaal is fan belang foar de befoardering fan de sosjale, 



2 Sjoch ü.o. it rapport 'Minority-Language Related Broadcasting and Legislation in the OSCE', 2003, p.18. 

3 'Frysk yn it Ünderwiis: mear romte, rezjy en rekkenskip foar de provinsje Fryslan', Rapport fan de Stjoergroep 
desintralisaasje Fryske taal fan it Ryk nei de provinsje Fryslan, 2010, p. 19. 

4 Sjoch ünder oare de gearfetting Wetsfoarstel Gebrük Fryske Taal, 12-02-2012 

ekonomyske, kulturele en politike partisipaasje fan sprekkers fan dy taal. Media-oanbod yn de 
minderheidstaal spilet dêrneist in grutte rol yn de üntjouwing en it behald fan kulturele en 
linguïstyske identiteiten. Aktyf, libben gebrük fan in taal yn it iepenbiere en privee libben is essinsjeel 
foar it behald en fuortbestean dêrfan. Omdat mediagebruik hjoed-de-dei sawat 40% ynnimt fan de 
deistige frijetiidsbesteging 5 , is it plak dat de minderheidstaal op mediaplatfoarms ynnimt fan krüsjaal 
belang. 

§ 2. Ynternasjonale ferdrachsöfspraken oer it boargjen fan minderheidstalen 

It algemien belied oangeande minderheidstalen - wêründer belied oangeande de tagong ta de media 
- moat besköge wurde binnen in ynternasjonaal normatyf kader. Dêryn giet it yn 't foarste plak om 
fünemintele rjochten as it non-diskriminaasje begjinsel, frijheid fan mieningsutering en 
kommunikaasje en it rjocht op lykweardige tagong ta de media. Dêrneist hawwe persoanen dy't ta in 
minderheid hearre it rjocht op it behald en de üntjouwing fan har identiteiten, ynklusyf troch it 
brüken fan har taal, yn en troch omroptsjinsten. Fan belang is ek de noarm om ferskaat te 
befoarderjen en it pluralisme yn de mienskip te wjerspegeljen. 6 Der bestiet in ynternasjonale 
konsensus oer it belang fan talen en de kultueren dy't oan talen bun binne. 

De meast relevante ynternasjonale juridyske dokuminten op dat mêd binne it Kaderferdrach 
oangeande it beskermjen fan nasjonale minderheden ut 1995 en it Europeesk Hanfêst foar regionale 
talen of talen fan minderheden ut 1992 (beide ta stan kommen binnen de Ried fan Europa). 

Kaderferdrach oangeande it beskermjen fan nasjonale minderheden 

It Kaderferdrach is it meast ferplichtsjende, mar tagelyk ek it meast algemien formulearre dokumint. 
It ferdrach is troch Nederlan ratifisearre en yngien yn 2005. Nederlan hat by it ündertekenjen in 
ferklearring öflein dat it Ferdrach fan tapassing ferklearre wurdt op (en beheind ta) de Friezen. It 
Ferdrach ferplichtet lidsteaten om de omstannichheden te garandearjen wêrtroch't Friezen har 
kultuer en identiteit ta uitdrukking bringe kinne, behalde en üntwikkelje kinne. Op it mêd fan de 
media (kêst 9, en yn mindere mjitte kêst 6) sjocht it Ferdrach benammen ta op non-diskriminaasje 
fan minderheden yn relaasje ta de media, troch fêst te lizzen dat leden fan nasjonale minderheden 
media yn de eigen taal oprjochtsje meie en tagong hawwe moatte ta in media-oanbod yn de eigen 
taal. 

Europeesk Hanfêst foar regionale talen en talen fan minderheden 

De kearn fan it Hanfêst is it beskermjen fan minderheidstalen en it befoarderjen fan it gebrük. De 
ünderlizzende gedachte fan it Hanfêst is dat net allinnich beskerming, mar ek aktive befoardering fan 
de minderheidstaal nedich is om dy taal te boargjen, ünder oare fia de media. De Ried fan Europa leit 
der de kam op dat aktyf, deistich gebrük fan in taal essinsjeel is foar it behald en fuortbestean fan dy 
taal: 'in taal is allinnich libbensfetber en by steat him te üntwikkeljen as dy alle dagen aktyf brükt 
wurdt.' 7 Dêrom wurde lidsteaten der troch it Hanfêst ta 



5 'Wat Nederlanders doen in hun vrije tijd', SCP, 2005 

5 'Minority-language related broadcoasting and legislation in the OSCE', OVSE, 2003 

7 Explanatory Report, Europeesk Hanfêst foar regionale talen en talen fan minderheden, Ried fan Europa, 1992 

oanset om it deistich gebrük fan de taal yn it ünderwiis, iepenbier bestjoer en ek yn de media te 
befoarderjen. Dêrneist beklammet de Ried fan Europa dat erkenning fan minderheidstalen bydraacht 
ta maatskiplik wolwêzen. 

Yn 1997 hat Nederlan oanjün dat it in tal selektearre kêsten fan it Ferdrach (üt DIEL III fan it Ferdrach) 
fan tapassing ferklearje sil op de Fryske taal. 8 Op it mêd fan de media is kêst 11 it meast relevant. De 
primêre doelstellings fan dat kêst binne dat de sprekkers fan in minderheidstaal gebrük meitsje kinne 
fan radio- en televyzjekanalen, of reguliere ütstjoerings yn har eigen taal ta har nimme kinne, 
fersoarge troch de oerheid of troch partikuliere stjoerders. Sy kinne krantlêze en hawwe tagong ta 
audiofisuele middels yn in minderheidstaal. De steat wurdt neffens it Hanfêst ferplichte om 
ütstjoerings yn de minderheidstaal te stypjen of om partikuliere stjoerders oan te moedigjen dy 
tsjinsten te leverjen. 

It Hanfêst lit lidsteaten romte om in eigen standert fan beskerming en befoardering te kiezen. De 
saneamde 'gradated approach' 9 lit lidsteaten de kar tusken ünderskate beliedsmaatregels foar de 
fersprieding fan programma's yn de minderheidstaal. Dat lit ünferoare dat lidsteaten frij binne om it 
nivo fan beskerming en befoardering dêr't se by Ondertekening fan it Hanfêst foar keazen hawwe, 
oan te passen. Yn de taljochting op de Nederlanske goedkarring fan it Hanfêst hat Nederlan oanjün 
dat dy mooglik aktualisearre wurde soe: 'in fierdere ferbettering fan de posysje fan de Fryske taal yn 
de takomst moat net op foarhan ütsletten wurde.' 10 Nederlan hat Kêst 11 selektyf ündertekene, 
nammentlik de kêsten 11.1 a iii, b ii, c ii en f ii, en paragraaf 11.2. Dêr folgje de folgjende ferplichtings 
üt: 



Kêst 11 (Media), troch Nederlan ündertekene kêsten: 

Lidsteaten ferplichtsje har derta, foar de brükers fan de regionale taal of taal fan in minderheid yn 
gebieten dêr't dy taal praat wurdt, neffens de situaasje fan alle talen, foar safier't de autoriteiten 
direkt of yndirekt it foech hawwe, foegen besitte of in rol op dat mêd spylje en mei it earbiedigjen 
fan it begjinsel fan de ünöfhinklikheid en de autonomy fan de media: 

11.1 a. foar safier't radio en televyzje in iepenbiere tsjinst binne: 

iii te soargjen foar genöch foarsjenningen mei it doel dat ütstjoermachtigen programma's yn de 
regionale taal of taal fan in minderheid oanbiede; 

11. 1 b. ii it regelmjittich ütstjoeren fan radioprogramma's yn de regionale taal of taal fan in 
minderheid oan te moedigjen en/of makliker te meitsjen; 



The Netherlands: Declaration contained in the instrument ofacceptance', deposited on 2 May 1996, 
http://conventions.coe.int . 

9 Zie OVSE Rapport 2003 'Minority-language related broadcasting and legislation in the OSCE' , p.5.: 'In Article 
11, in the gradated approach which typifies the Charter, a number of options for realising broadcasting in 
regional or minority languages are proposed. With regard to public service broadcasting, for example, parties 
undertake to ensure the creation of at least one radio station and one 

television channel in the regional or minority languages; or to encourage and/or facilitate the 
creation of at least one radio station and one television channel in the regional or minority 
languages; or to make adequate provision so that broadcasters offer programmes in the 
regional or minority languages'. 

10 Sjoch ek Taljochting op de goedkarring fan it Hanfêst, Keamerstik 24 092 

11.1 c. ii it regelmjittich ütstjoeren fan televyzjeprogramma's yn de regionale taal of taal fan in 
minderheid oan te moedigjen en/of makliker te meitsjen; 

11.1 f. ii besteande maatregels foar finansjele stipe ek ta te passen op audiofisuele produksjes yn de 
regionale taal of taal fan in minderheid; 

11. 2 De Partijen ferplichtsje har ta it garandearjen fan de frijheid fan rjochtstreekse üntfangst fan 
radio- en televyzje-ütstjoerings üt buorlannen yn in taal dy't yn identike of soartgelikense foarm 
brükt wurdt as in regionale taal of taal fan in minderheid en har net te fersetten tsjin it op 'e nij 
ütstjoeren fan radio- en televyzjeprogramma's üt buorlannen yn sa'n soarte taal. Fierder ferplichtsje 
se har derta om derop ta te sjen dat gjin beheiningen oplein wurde sille oan de frijheid fan 
mieningsutering en it frije ferkear fan ynformaasje yn de skreaune parse yn in taal dy't yn identike of 
soartgelikense foarm brükt wurdt as in regionale taal of taal fan in minderheid. It ütoefenjen fan 
boppeneamde frijheden kin, omdat dy plichten en ferantwurdlikheden mei him meibringt, 
ünderwurpen wêze oan formaliteiten, betingsten, beheiningen of sanksjes dy't troch de wet 
foarskreaun binne en needsaaklik binne yn in demokratyske mienskip, yn it belang fan de nasjonale 
feilichheid, de territoriale yntegriteit of de iepenbiere feilichheid, foar de previnsje fan disoarder of 
misdriuwen, foar de beskerming fan de folkssünens of de goede seden, foar de beskerming fan de 
reputaasje of rjochten fan oaren, foar de previnsje fan it bekend meitsjen fan yn fertrouwen 
üntfongen ynformaasje, of foar it hanthavenjen fan it gesach en de ünpartidichheid fan de 
rjochterlike macht. 

It neilibjen fan it Hanfêst wurdt om de trije jier evaluearre troch in Komitee fan Eksperts fan de Ried 
fan Europa. It fjirde rapport oangeande it Nederlanske neilibjen fan it Hanfêst waard yn de rintiid fan 
dizze Kommisje publisearre (19 juny 2012). 

Net-binende ynternasjonale rjochtlinen 

Neist de juridysk binende öfspraken dy't folgje üt de Nederlanske Ondertekening fan it Kaderferdrach 
en it Hanfêst bestean op ynternasjonaal nivo net-binende, rjochtingjaande standerts foar it boargjen 
fan minderheidstalen fia de media. It neamen wurdich dêrby binne benammen de Rjochtlinen fan de 
Organisaasje foar Feilichheid en Gearwurking yn Europa (OVSE) üt 2003 oer it boargjen fan 
minderheidstalen fia omroptsjinsten. De rjochtlinen binne troch ünöfhinklike saakkundigen opsteld, 
mei op basis fan in stüdzje nei 'best practices' op dat mêd yn Europa. Dêr kinne standerts oan 
üntliend wurde dêr't oan foldien wurde moatte soe om ek wier prate te kinnen fan boargjen - fan 
beskerming en befoardering - fan in taal fia de media. De Kommisje hat it relevant achte om dy 
rjochtlinen yn syn wurk te beheljen. 

Beskerming én befoardering 

Yn it algemien is it ütgongspunt yn it ynternasjonale ynstrumintarium dat it belied net beheind 
bliuwe moat ta in garansje fan non-diskriminaasje en beskerming. It ynternasjonale ynstrumintarium 
beneamt ek in mear posityf, aktyf besef fan de befoardering en de stipe fan minderheidsidentiteiten 
en minderheidstalen. Yn in ündersyksrapport üt 2002 beskriuwe saakkundigen fan de Europeeske 
Uny dat as folget: 

'the international community nas chosen to affirm cultural and linguistic diversity as valuable and 
thus deserving of protection as well as support'. 11 

Yn 2008 is yn opdracht fan it sekretariaat fan de Ried fan Europa in rapport opsteld troch 
saakkundigen oer de betsjutting en (takomstige) tapassing fan it kêst oer media üt it Hanfêst. Dêryn 
wurdt beklamme dat: 

'by ratifying the charter the state party recognizes the regional or minority languages as an 
expression of cultural wealth; the need for resolute action to promote regional or minority languages 
in order to safeguard them; and the need to facilitate and/or encourage the use of regional or 
minority languages, in speech and writing, in public and in private life.' 12 

Spesjaal wurdt de klam lein op de bysündere rol dy't publike media dêryn spylje, fanwege de publike 
taakopdracht dy't eksplisyt rjochte is op it behertigjen fan demokratyske, sosjale en kulturele 
belangen yn in mienskip en it befoarderjen fan pluralisme yn de media. 

Ynternasjonale standert: folweardige programmearring en beskikberheid op alle platfoarms 

Yn it boppeneamde rapport fan saakkundigen üt 2008 wurdt steld: 

'From a needs perspective, a language would always require the support of full and comprehensive 
media services across all platforms and genres'. 13 De ynternasjonale noarm giet de kant üt fan in 
folsleine, brede programmearring yn it media-oanbod yn in minderheidstaal, dy't op deistige basis 
beskikber is. 14 It ütgongspunt is dat in publike omroptsjinst yn de minderheidstaal in brede 
taakopdracht hat dy't oanslüt by it ferlet en de smaak fan de ünderskate leden fan de taalmienskip. 
De troch Nederlan ünderskreaune kêsten fan it Hanfêst lizze gjin konkrete ferplichting op oangeande 
de breedte fan de programmearring. Yn it taljochtsjende rapport fan it Hanfêst wurdt lykwols wol 
oanjün dat publike omroptsjinsten yn de regionale taal in brede programmearring hawwe moatte: 

'such a mission, which may be performed by a public or private broadcasting body, involves the 
provision of a broad range of programmes including the consideration of minority tastes and 
interests'. 15 

Ferskaat yn sjenres is fan belang foar de yntergenerasjonele oerdracht en it behald fan in taal. Yn de 
rjochtlinen fan de OVSE is dêroer de folgjende standert opnommen: 



'Support for Minority Languages in Europe', Report by the European Centre for Minority Issues and the 
European Bureau for Lesser Used Languages, 2002 

12 The European Charter for Regional or Minority Languages and the Media', Regional or Minority Languages 
Report No. 6, Council of Europe, 2008. 

13 Ibid., p 17. 

14 Ibid., p 11: 'This would include all types of media - newspaper, radio, television, Internet and other new 
platforms such as those provided by mobile communication techniques. It also means that different media 
genres, from youth programmes and popular culture, to news and documentary programmes, should be 
offered to the speakers of the language on a daily basis'. 

15 The European Charter for Regional or Minority Languages and the Media, Explanatory Report, Section 110 

'state policy should support public service broadcasting which provides a wide and balanced range of 
informational, educational, cultural and entertainment programming of high quality.' 16 

Ek yn de Bestjoersöfspraak Fryske Taal en Kultuer (sjoch side 8) wurdt praat oer in folslein en alsidich 
oanbod. 

De tagong ta media-oanbod yn minderheidstalen kin garandearre wurde troch it tawizen fan 
frekwinsjes, it oprjochtsjen en stypjen fan omroporganisaasjes en it takennen fan plakken yn 
ütstjoerskema's. Yn it ynternasjonale ynstrumintarium is omtinken foar it plak dat programmearring 
yn minderheidstalen ynnimt yn ütstjoerskema's. Omdat it Hanfêst as doel hat it deistich gebrük fan in 
taal te stimulearjen, is it fan belang dat programmearring beskikber is op mominten dy't oanslute op 
it mediagebruik fan leden fan de taalmienskip. Dêrmei wurdt 'betsjuttingsfolle tagong' ta it media- 
oanbod mooglik makke. 

Dêrneist wurdt troch saakkundigen it belang fan in oanbod op alle platfoarms beklamme. 17 
Ünderskate mediaplatfoarms drage op ferskate wizen by oan it befoarderjen fan in minderheidstaal, 
wêrby't skreaune media bygelyks fan krüsjaal belang binne foar it befoarderjen fan it skrift. 
Promoasje fan de minderheidstaal fia televyzje is fan belang is it giet om de impact fan it medium 
televyzje en it jaan fan in 'gesicht' oan de taalmienskip. In minderheidstaal kin allinnich doelmjittich 
beskerme en befoardere wurde as dy ek oanwêzich is op nije digitale platfoarms. Ynternasjonale 
eksperts wize yn dat ferban op it belang fan 'funksjonele folsleinens' 18 foar in sterke posysje fan in 
minderheidstaal yn de media. 19 Brükers fan in taal moatte oanbod yn har taal fine kinne op alle 
soarten platfoarms. It media-oanbod yn de minderheidstaal moat meigean mei aktuele üntjouwings 
yn it medialanskip, lykas kommersialisearring en digitalisearring. Kommersialisearing foarmet in 
ekstra uitdaging foar media yn minderheidstalen, fanwege de lytse merk dy't se betsjinje. 20 Boppedat 
easket it publyk mear en feroaret it mediagebruik. Media yn minderheidstalen sille it öflizze tsjin 
mearderheidstalige media as sy net meigeane yn feroarjend mediagebruik en digitalisearring. Brükers 
sille dan op nije platfoarms hieltyd öfhinkliker wurde fan lanlike of ynternasjonale media. 



Rjochtlinen fan de Organisaasje foar Feilichheid en Gearwurking yn Europa (OVSE) üt 2003 oer it boargjen fan 
minderheidstalen fia omroptsjinsten 

17 The European Charter for Regional or Minority Languages and the Media, Regional or Minority Languages 
Report No. 6, Council of Europe, 2008, p 11. 

18 Professor Moring, University of Helsinki, Functional Completeness in Minority Language Broadcasting (2007) 

19 Dêrby moat opmurken wurde dat by it realisearjen fan in breed berik fan media-oanbod yn de 
minderheidstaal oare mediatsjinsten -lykas de skreaune parse- in grutte rol spylje. 

20 The European Charter for Regional or Minority Languages and the Media, Regional or Minority Languages 
Report No. 6, Council of Europe, 2008, p 13. 

Effective equality: effektive gelikensens tusken mearderheids- en minderheidstalen 

In wichtich ütgongspunt yn it ynternasjonale ynstrumintarium foar de beskerming fan nasjonale 
minderheden is dat fan 'effective equality'. Lid 2, kêst 4, Seksje II fan it Kaderferdrach giet sa: 

The Parties undertake to adopt, where necessary, adequate measures in order to promote, in all 
areas of economie, social, political and cultural life, full and effective equality between persons 
belonging to a national minority and those belonging to the majority. In this respect, they shall 
take due account of the specific conditions of the persons belonging to national minorities. 

Fertaald nei it terrein fan de media moatte persoanen dy't hearre ta nasjonale minderheden 
'effektive' gelikensens hawwe oangeande it gebrük fan har taal yn de media. Dat kin yn it ferlingde 
sjoen wurde fan it begjinsel fan gelikensens op nasjonaal nivo. Foar it realisearjen fan dy effektive 
gelikensens binne meastentiids spesjale, konkrete maatregels nedich. Sa hawwe ütstjoerders yn 
minderheidstalen yn relatyf lytse mienskippen nei alle gedachten ekstra finansjele middels nedich, 
dy't net yn ferhalding stean ta de grutte fan de mienskip (Rjochtline 16 fan de OVSE, 2003). Effektive 
gelikensens kin dan ek sjoen wurde as in legitimaasjegrünslach foar differinsjearre belied foar media 
yn in minderheidstaal. 

§ 3. Öfspraken oer de Fryske taal en kultuer op nasjonaal nivo 

Op nasjonaal nivo is de Bestjoersöfspraak Fryske Taal en Kultuer (4 july 1989) fan belang. Yn dy 
bestjoersöfspraak is it nasjonale belied foar de Fryske taal fêstlein tusken it Ryk en de provinsje 
Fryslan. 21 Neffens de Memoarje fan Taljochting by de goedkarring fan it Hanfêst (1994-1995) hat de 
Bestjoersöfspraak Fryske Taal en Kultuer liedend west by de kar fan de kêsten ut it Hanfêst dy't troch 
Nederlan ündertekenje wurde moasten. Yn de bestjoersöfspraken dy't dêrop folgen binne de kêsten 
üt it Hanfêst dy't bekrêftige binne, as ütgongspunt nommen. Dêrneist binne in tal mear konkrete 
aksjepunten formulearre, dy't hjiründer werjün binne. De ambysjes binne taspitst op de praktyk dêr't 
Omrop Fryslan de rol yn ferfollet fan de regionale publike omroptsjinst. 



Bestjoersöfspraak Fryske Taal en Kultuer 2001-2011, underdiel Media, ambysjes oant 2004 : 

5.1. It Ryk befoarderet dat Omrop Fryslan TV op basis fan it Frysk as twadde rykstaal, foldwaande 
middels hat om in folsleine en alsidige programmearring te realisearjen. 

Ynspanning: Ryk. 

5.2. Programma's fan Omrop Fryslan komme yn de beneaming foar stipe üt sintrale fünsen op it mêd 
fan omropproduksjes lykas it Stimuleringsfonds Nederlandse Culturele Omroepproducties. Dat is 
ünder mear yn it karbrief fan it Stimulearringsfüns fêstlein. 

Ynspanning: Ryk. 

5.3. Frysktalige televyzje-dramaproduksjes komme yn de beneaming foar subsydzjes üt it 
Stimuleringsfonds Nederlandse Culturele Omroepproducties. 

Ynspanning: Ryk. 



Yn 2001 is de tredde BFTK opsteld foar de perioade 2001-2010, dy't yn 2010 mei in jier ferlingd is oant 2011. 
Opnij befêstige en ferlingd oant 2010 yn 2005 

5.4. Yn de gearstalling fan bestjoeren fan organen, ynsteld op grün fan de Mediawet en yn de 
bestjoeren fan fünsen op it mêd fan omropproduksjes, is saakkundichheid op it mêd fan de Fryske 
taal en kultuer garandearre. Yn foarkommende gefallen kin eksterne ekspertize op it mêd fan de 
Fryske taal ynskeakele wurde 

Ynspanning: Ryk. 

5.5. Op basis fan it Frysk as twadde rykstaal binne der foldwaande middels om in sa folslein en 
alsidich mooglik oanbod fan Frysktalige skreaune media te realisearjen. 

Ynspanning: Ryk/provinsje. 

5.6. Foar skoaltelevyzje yn de basisfoarming binne der 37 oeren televyzjeprogramma's yn de Fryske 
taal, dy't de Nederlandse Omroepprogramma Stichting (NOS) fersoarget en dy't ütstjoerd wurde op it 
lanlike net. Dy ütstjoerings, dy't mooglik makke wurde binnen it taakprofyl en budzjet fan de NOS, 
wurde beoardiele mei it yn acht nimmen fan de ütgongspunten fan it publike omropbestel. 
Ynspanning: Ryk. 

Yn it Ütfieringskonvenant fan 2005 is de bestjoersöfspraak opnij befêstige en op in tal punten 
oanpast. De hjoeddeistige bestjoersöfspraak hat in rintiid fan 2001-2010, mar is ferlingd oant en mei 
2011. Op dit stuit wurdt in nije Bestjoersöfspraak taret foar de perioade 2013-2018. 

§ 4. Regionale publike omroptsjinsten: aktuele politike üntjouwings 

Nederlan hat in wiidfertakke oanbod fan regionale omroppen, wêrby't alle provinsjes sünt 1988 op 
syn minst ien selsstannige, regionaal fêstige publike omrop hat. 23 Yn de hjoeddeistige situaasje leit it 
budzjet foar de regionale omroppen op it nivo fan de provinsjes (it Provinsjefüns). Provinsjes drage 
sünt 2005 de 'soarchplicht' foar it fuortbestean fan de regionale omroppen en leverje ut it 
Provinsjefüns de finansiering. 24 It Ryk draacht de stelselferantwurdlikheid foar it mediabelied yn 
algemiene sin. Yn de lanlike Mediawet lizze de rjochten en ferplichtings fan de regionale omroppen 
besletten. It hjoeddeistige kabinet sil wizigings yn de taakferdieling trochfiere. 25 De foarnimmens dy't 
folgje üt it Regearakkoart fan it kabinet Rutte II (29 oktober 2012) binne yn 't foarste plak in 
oerheveling fan it budzjet foar de finansiering fan regionale omroppen fan it Provinsjefüns nei de 
Ryksmediabegrutting. De ynset is om dy maatregel yn 2014 yngean te litten. Yn 2016 wurdt dêrneist 
in efficiencytaakstelling oan de regionale omroppen oplein fan € 25 miljoen. Yn de ündersteande 
sitaten üt de brief fan Steatssekretaris Dekker fan OCW wurde dy foarnimmens neier taljochte. 



23 Beliedsbrief Regionale Omrop, Ministearje fan Ünderwiis, Kultuer en Wittenskip, 2009. 

24 Kêst 2.170, lid 1 fan de Mediawet regelet dat de provinsje in soarchplicht hat oangeande de bekostiging fan 
op syn minst ien regionale omrop yn de provinsje, op sa'n wize dat kwalitatyf heechweardige programmearring 
realisearre wurde kin en de kontinuïteit fan de bekostiging garandearre is (lid 1 a). 

25 Dizze Kommisje is mei syn wurk begün ünder it kabinet Rutte I, wêrby't al sprake wie fan foarnommen 
beliedswizigings oangeande de regionale omroppen. Dy foarnimmens ferskilden lykwols op in tal punten fan dy 
fan it hjoeddeistige kabinet. Yn de taljochting op it ynstellingsbeslüt fan dizze Kommisje, d.d. 23 maaie 2012, 
wurde de ütgongspunten foar de yntegraasje sa't dy jilden ünder it kabinet Rutte I sketst. Dêrneist is yn dat 
ramt de brief fan earder minister Donner oan it Ynterprovinsjaal Oerlis d.d. 12-12-2012 it neamen wurdich. De 
Kommisje hat derfoar keazen om allinnich de meast aktuele politike en beliedsmjittige kontekst yn dit rapport 
te sketsen. 

Regionale omroppen 

Neffens it regearakkoart wurdt mei yngong fan 2014 it budzjet foar de regionale 
omroppen fan yn totaal € 142 miljoen fan it Provinsjefüns nei it (ryks)mediabudzjet 
oerhevele. Oer de ütwurking fan de sintralisaasje fan de ferantwurdlikheid foar de 
regionale omroppen gean ik yn oerlis mei IPO en it ministearje fan BZK. De 
Mediawet moat wizige wurde om de finansiering en oanstjoering fan de regionale 
omroppen troch it Ryk fan 1 jannewaris 2014 öf te fasilitearjen. De 
efficiencytaakstelling fan € 25 miljoen krijt syn beslach mei yngong fan 2016. 



Ütwurking Regearakkoart Rutte II ünderdiel Media, Ministearje fan OCW, 6 desimber 2012 

Dêrneist set it hjoeddeistige kabinet yn op in yntinsivere gearwurking en yntegraasje tusken lanlike 
en regionale publike omroppen: 



Yntegraasje lanlike en regionale omrop 

Fan 2014 öf wurdt de regionale publike omrop troch it Ryk finansiere. Yn ferfolch 
dêrop wurdt de beëage gearwurking en yntegraasje mei de lanlike publike omrop 
ütwurke. Ik doch dat yn de mande mei de meast belutsen partijen. By de ütwurking 
fan de yntegraasje benut ik de eardere ferkenning nei gearwurking tusken ROOS en 
de NPO. Ik behelje dêr ek de earder yntsjinne moasjes en tasizzing yn. De 
yntegraasje makket fierder ünderdiel üt fan de bredere ferkenning nei de takomst 
fan de publike omrop. 

Trouwens fan hjoed öf kinne de regionale en de lanlike publike omrop al nauwer 
gearwurkje (dielen fasiliteiten, fersterkjen programmearring). Ik sjoch dat as 
oanset foar de yntegraasje op termyn en dêrom bin ik dêr bliid mei. 



Ütwurking Regearakkoart Rutte II ünderdiel Media, Ministearje fan OCW, 6 desimber 2012 

Yn de perioade foaröfgeand oan de wurksumheden fan dizze Kommisje hawwe de oanbelangjende 
partijen yn it fjild -de lanlike publike omrop en Stichting ROOS, it represintatyf orgaan fan de 13 
regionale omroppen- ferkennende petearen fierd en de yntegraasje op in tal ünderdielen neier 
ütwurke. De yntegraasje fan lanlike en regionale publike omroppen ferget in wiziging fan de 
Mediawet, dy't yn de hjoeddeistige kabinetsperioade taret wurde sil. 

§ 5. Advys 

Üt it ynternasjonaal juridysk kader en üt it net-binende normative kader folget neffens de Kommisje 
dat mediatsjinsten yn it Frysk in bysündere posysje ynnimme, en ek konform dy bysündere posysje 
benadere wurde moatte yn it mediabelied. De Kommisje beklammet dêrby dat alle Frysktalige 
media-oanbieders (publike en kommersjele omroptsjinsten, skreaune media) relevant binne foar it 
boargjen fan de Fryske taal yn de media. 26 



De Tydlike Kommisje Ynnovaasje en Takomst Parse (Kommisje Brinkman) hat yn 2009 omtinken frege foar de 
situaasje yn de regionale deiblêdsektor en suggerearre dat fruchtbere gearwurking tusken ünderskate 
oanbieders op regionaal nivo stimulearre wurde kinne soe. 



12 



Yn dizze slotparagraaf wurde de sintrale eleminten fan it advys fan dizze Kommisje ütienset. Dat 
binne: 

• de bysündere posysje fan de Fryske taal moat ek fertaald wurde nei in bysünder belied 
oangeande Frysktalich publyk media-oanbod; 

• der moat in folweardich programma-oanbod yn de Fryske taal wêze, dat op deistige basis 
beskikber is op ferskate platfoarms; 

• der moat in regiodekkende stjoerder wêze foar de Frysktalige programmearring. 

Yn it ündersteande wurde de léste twa punten neier taljochte. Dêrneist wurdt yn de léste paragraaf 
oanjün üt hokker gedachtegong wei dat belied ünderboud wurde kin en wurdt in earste oanset dien 
foar de konkrete ütwurking dêrfan. 

Folweardich, selsstannich en breed media-oanbod yn it Frysk op alle platfoarms 

Op it mêd fan publike omroptsjinsten ymplisearret it begjinsel fan gelikensens tusken it Frysk en it 
Nederlansk yn de provinsje Fryslan nei it oardiel fan de Kommisje dat der in folweardich 
programmapakket yn it Frysk beskikber wêze moat. De Kommisje nimt it stanpunt yn dat los fan de 
organisaasje dy't dat realisearje moatte soe, de oerheid de beskikberheid fan in folweardich pakket 
boargje moat. It leit yn de reden dat de hjoeddeistige regionale publike omrop dêr in sintrale rol yn 
ferfollet. Yn de hjoeddeistige situaasje wurdt foarsjoen yn sa'n folweardich programma-oanbod. Yn 
de kontekst fan de oankundige yntegraasje tusken lanlike en regionale publike omroppen soe de 
bysündere rol foar de Frysktalige publike omrop Onderkend wurde moatte. 

Mochten de regionale publike omroppen yn de takomstige situaasje in oanfoljende posysje krije 
neffens de lanlike publike omrop, dan moat der rekken mei holden wurde dat foar de provinsje 
Fryslan öfwikend belied nedich is. 

Yn de Bestjoersöfspraak Fryske Taal en Kultuer (2001-2011) leit de doelstelling fan in brede, 
folweardige taakopdracht al wol besletten. Yn de Bestjoersöfspraak is ommers öfpraat dat de 
regionale publike omrop yn Fryslan 'oer foldwaande middels beskikt om in alsidige en folsleine 
programmearring te realisearjen'. 27 It begryp 'alsidige en folsleine programmearring' hat neffens de 
Kommisje twa diminsjes. 

Oan de iene kant tsjut dat op in breed programmatysk pakket mei in rom ferskaat oan sjenres en 
content. Nijs en eftergrünynformaasje nimme in sintraal plak yn, mar ek oare sjenres drage by oan it 
boargjen fan de taal fia de media. Lykas yn de ynliedende paragrafen bepraat, is ferskaat oan sjenres 
fan belang om te soargjen dat it Frysktalich media-oanbod oantreklik is foar ünderskate publyks- en 
leeftiidsgroepen. In wichtige rjochtline foar dat ferskaat oan sjenres is de besteande noarm foar 
Ynformaasje, Kultuer en Edukaasje (de 'ICE - noarm'), 28 dy't opleit dat it programma-oanbod fan 
regionale omroppen in lykwichtige balans is tusken programma's fan ynformative, edukative en 
kulturele aard. De ICE - noarm soe ek yn in oanpast mediabestel op Frysktalich media-oanbod fan 
tapassing bliuwe moatte. 



Bestjoersöfspraak Fryske Taal en Kultuer 2001-2010 
28 Mediawet, kêst 2.70, lid a giet sa: 'it programma-oanbod (fan de regionale en lokale publike omroppen) 
bestiet per programmakanaal foar op syn minst 50% fan de tiid üt oanbod fan ynformative, kulturele en 
edukative aard, dat yn it bysünder giet oer de provinsje (resp. gemeente) dêr't it oanbod foar ornearre is'. 

Wêr't de ICE - noarm tasjocht op it lykwicht tusken ünderskate sjenres, seit dy neffens de Kommisje 
ünfoldwaande oer de winsk oangeande de breedte fan it programmapakket. Dat lykwicht kin 
ommers ek oanwêzich wêze yn in oanbod fan ien oere televyzje de moanne. Om wier bydrage te 
kinnen oan it boargjen fan de Fryske taal moat it Frysktalich media-oanbod yn 't foarste plak genöch 
substansje hawwe en boppedat in sa grut mooglik berik yn de Fryske mienskip. It ferskaat oan sjenres 
en de brede programmearring moatte dus ta uitdrukking komme yn it deistich oanbod fan televyzje 
en radio. 

De twadde diminsje is de oanwêzichheid en sichtberheid fan de minderheidstaal op alle relevante 
platfoarms. Folsleinens en alsidichheid slaan ek op de wize en it plak wêrop't it media-oanbod 
oanbean wurdt. Yn it rapport 'Kracht in de Regio' fan de Kommisje Rutte (2008) wurdt advisearre dat 
'it fierder üntwikkeljen fan in crossmediale benadering foar de regionale omrop in essinsjeel betingst 
is foar it behald fan in folweardige posysje yn it medialanskip en yn it publike bestel'. 29 Neffens de 
Kommisje telt dat argumint ek foar Frysktalige omroptsjinsten, fanwege it boppeneamde belang fan 
in breed berik yn de Fryske mienskip. 30 Yn de Bestjoersöfspraak Fryske Taal en Kultuer 2001-2011 is 
öfpraat dat 'Ryk en provinsje befoarderje dat it Frysk ek yn de nije media in passend plak krijt.' 31 De 
Kommisje ünderskriuwt dat punt. 

Behald fan in eigen regionaal distribüsjekanaal 

De Kommisje pleitet foar it behald fan in werkenber eigen kanaal foar it boargjen fan de Fryske taal 
yn de media. Foar de parktyske ütwurking fan de folweardige en folsleine taakopdracht, en foar de 
werkenberheid fan de programmearring, is in eigen distribüsjekanaal yn de provinsje Fryslan tige 
winsklik. Op in eigen kanaal kin it ferskaat oan sjenres syn gerak krije en kin it oanbod optimaal 
öfstimd wurde op it deistich mediagebruik fan Frysktaligen. De Kommisje beklammet dat ut it 
Frysktalich oanbod blike moat dat it giet om in goede ferankering yn de Fryske mienskip. Sa kin goed 
oansletten wurden by it ferlet en de ynteresses fan leden fan de Fryske taalmienskip. Dêrmei kin it 
béste ütfiering jün wurde oan de ynset fan it Hanfêst om it deistich gebrük fan de taal ek fia de media 
te stimulearjen. 

Legitimearring fan differinsjearre belied en in earste oanset dêrta 

De gedachte fan it Hanfêst en fan oare ynternasjonale standerts op dit mêd is dat it boargjen fan 
minderheidstalen in spesifyk, aktyf en befoarderjend belied ferget. Üt de gedachte wei fan 'effektive 
gelikensens' (lykas fêstlein yn it Kaderferdrach, kêst 4) en ek it begjinsel fan gelikensens tusken it 
Frysk en it Nederlansk as offisjele rykstalen yn de provinsje Fryslan, is de Kommisje fan miening dat 
spesifyk belied om de Fryske taal yn de media te boargjen, legitimearre en winsklik is. 



'Kracht in de Regio', Advys fan de Kommisje Kwalitatyf Heechweardige Programmearring fan publike 
regionale omroppen', 2008 

30 Hjirby merkt de Kommisje wol op dat it fan belang is dat dy üntjouwing net te'n koste gean mei fan de 
crossmediale üntjouwing fan Frysktalige skreaune media. 

31 Bestjoersöfspraak Fryske Taal en Kultuer 2001-2011 

Yn de hjoeddeistige Mediawet (kêst 2.70) is fêstlein dat regionale publike omroppen yn in folslein 
programma-oanbod foarsjen moatte. Mocht dat yn it ramt fan in feroaring fan de Mediawet feroarje, 
dan soe in foarsjenning yn de nije Mediawet opnommen wurde moatte wêryn't in folweardich 
Frysktalich media-oanbod garandearre wurdt. 

Yn it twadde plak tsjinnet him it fraachstik oan fan de finansiering fan dy brede taakopdracht foar 
Frysktalige publike omroptsjinsten. As ferdrachspartij fan it Europeesk Hanfêst hat Nederlan him 
derta ferplichte om 'te soargjen foar foldwaande foarsjenningen mei it doel dat ütstjoermachtigen 
programma's yn de regionale taal of taal fan in minderheid oanbiede' (kêst 11.1. a iii). Dat wurdt op 
ferdrachsnivo net konkreet ynfolle, mar it hat bliken dien dat it wol in punt fan omtinken is yn de 
rapportaazjes fan it Komitee fan Eksperts fan de Ried fan Europa. De Ried fan Europa is fan miening 
dat in minderheidstaal altyd yn in posysje fan efterstan is neffens de mearderheidstaal. De Kommisje 
beheint him derta te beklamjen dat de boppe beskreaune folweardige en brede taakopdracht yndied 
in reden is foar in struktureel differinsjearre finansiering. Dat liedt ta in öfsünderlike oanpak by it 
fêststellen fan it needsaaklike budzjet. 

Ynstellingsbeslüt Tydlike kommisje garandearjen Fryske taal yn 'e media 

Beslüt fan de Minister fan Underwiis, Kultuer en Wittenskip fan 23 mei 2012, nr. MLB/393.056, dat it 
ynstellen fan de Tydlike kommisje garandearjen Fryske Taal yn 'e media ynhaldt 

De Minister fan Underwiis, Kultuer en Wittenskip, hanneljend yn oerienstimming mei de Minister fan 
Ynlanske Saken en Keninkryksrelaasjes en it kolleezje fan Deputearre Steaten fan de provinsje 
Fryslan, 

Mei achtslaan fan kêst 2, earste lid, fan de Wet fergoedingen advyskolleezjes en kommisjes; 
Beslüt: 

Kêst 1 Begrypsbepalingen 

Yn dit beslüt wurdt ferstien ünder: 

a. minister respektivelik de Minister fan OCW: de Minister fan Underwiis, Kultuer en Wittenskip; 

b. de Minister fan BZK: de Minister fan Ynlanske Saken en Keninkryksrelaasjes; 

c. kommisje: de kommisje neamd yn kêst 2; 

d. ferdrachsöfspraken: de öfspraken lykas fêstlein yn kêst 11 fan it Europeesk Hanfest foar regionale 
talen of talen fan minderheden en yn kêst 6 en 9 fan it Ramtferdrach oangeande it beskermjen fan 
nasjonale minderheden. 

Kêst 2 Ynstelling en taak 

1. Der is in Tydlike kommisje garandearjen Fryske taal yn 'e media. 

2. De kommisje hat de taak om advys üt te bringen oer it garandearjen fan de ferdrachsöfspraken 
Fryske taal yn 'e media by de yntegraasje fan de lanlike en regionale omrop. Dat advys sil uterlik 1 
jannewaris 2013 oan de Ministers fan OCW en BZK ütbrocht wurde. 

Kêst 3 Doer ynstelling 

De kommisje wurdt ynsteld foar de rest fan 2012 mei yngong fan de datum fan it yngean fan dit 
beslüt. 

Kêst 4 Ynformaasjeplicht 

As derom frege wurdt jout de kommisje oan de minister de ynformaasje dêr't sy ferlet fan hat. 
Kêst 5 Leden 

1. Ta leden fan de kommisje wurde beneamd: 

a. de hear R.J. Hoekstra, tagelyk foarsitter; 

b. frou I. Brakman; 

c. de hear B. Groenendijk. 

2. De kommisje wurdt bystien troch in skriuwer. De skriuwer is gjin lid fan de kommisje. 

3. De beneaming jildt salang't de kommisje bestiet. 

4. As in lid tuskentiids öfgiet, kin de Minister fan OCW - yn oerlis mei de Minister fan BZK en 
Deputearre Steaten fan Fryslan - in oar lid beneame. 

Kêst 6 Wurkwize 

1. De kommisje stelt seis de eigen wurkwize fêst. 

2. De kommisje kin him, foarsafier't soks foar it ütfieren fan syn taak nedich is, troch oare persoanen 
bystean litte, dêründer, eventueel op persoanlike titel, amtlike saakkundigen. 

Kêst 7 Einrapport 

De kommisje bringt foar 1 jannewaris 2013 syn einrapport oan de minister ut. 
Kêst 8 Fergoeding 

1. De foarsitter en oare leden fan de kommisje, foarsafier't hja net ünder de ütsündering fan kêst 2, 
tredde lid, fan de Wet fergoedingen advyskolleezjes en kommisjes falie, krije foar elke gearkomste in 
fergoeding. 

2. De fergoeding foar in gearkomste fan de leden fan de kommisje bedraacht 3% fan it maksimum fan 
leanskaal 18 fan Taheakke B fan it Beleanningsbeslüt Boargerlike Ryksamtners 1984. 

3. De fergoeding foar in gearkomste fan de foarsitter fan de kommisje bedraacht 130% fan de hichte 
fan de fergoeding dy't oan de oare leden fan de kommisje tawiisd is. 

4. De foarsitter en de oare leden fan de kommisje krije in fergoeding fan reis- en ferbliuwskosten op 
grün fan it Reisbesluit binnenlan en it Reisbesluit bütenlan. 

5. Twa of mear gearkomsten op deselde dei wurde as ien gearkomste oanmurken. 
Kêst 9 Kosten fan de kommisje 

1. De kosten fan de kommisje komme, foarsafier't dy goedkard binne, op rekken fan de minister. 
Under kosten wurde yn alle gefallen ferstien: 

1. De kosten foar gearkomsten en foar sekretariële stipe; 

2. de kosten foar it ynskeakeljen fan eksterne saakkundichheid en it ütfiere litten fan 
ündersyk, en 

3. de kosten foar it opstellen fan de advizen dêr't om frege is. 

2. De kommisje biedt, sa gau mooglik nei't er ynsteld is, in begrutting en in plenning oan de minister 
oan. 

Kêst 10 Geheimhalding 



Elkenien dy't yn de aktiviteiten fan de kommisje behelle west nat en dêrby gegevens ta syn foldwaan 
kriget dêr't er fan wit of dêr't er yn alle ridlikheid fan tinke kin dat se in fertroulik karakter hawwe en 
foar wa't omreden fan amt, berop of wetlik foarskrift oangeande dy gegevens al in geheimhaldings- 
plicht jildt, is ta geheimhalding dêrfan ferplichte, ütsein foarsafier't likefolle hokker wetlik foarskrift 
him ta bekendmakking ferplichtet of de needsaak ta bekendmakking in gefolch is fan it ütfieren fan 
syn taak by dy aktiviteiten. 

Kêst 11 lepenbiermakking 

Rapporten, notysjes, ferslaggen en oare produkten dy't troch of üt namme fan de kommisje opsteld 
wurde, wurde net troch de kommisje iepenbier makke, mar inkeld oan de minister ütbrocht. 

Kêst 12 Argyfstikken 

De kommisje draacht sa gau mooglik, nei it öfsluten fan syn aktiviteiten of, as de omstannichheden 
dêr oanlieding ta jouwe, safolle earder, de stikken oangeande de aktiviteiten oer oan it argyf fan de 
direksje Media, Letteren en Biblioteken fan it ministearje fan Underwiis, Kultuer en Wittenskip. 

Kêst 13 Yngean 

1. Dit beslüt giet yn op de dei nei de datum fan de Staatscourant dêr't it yn pleatst wurdt. 

2. Dit beslüt ferfalt mei yngong fan 1 jannewaris 2013. 
Kêst 14 Siteartitel 

Dit beslüt wurdt oanhelle as Ynstellingsbeslüt Tydlike kommisje garandearjen Fryske taal yn 'e Media. 
Dit beslüt sil, mei de taljochting, yn de Nederlanske en Fryske taal yn de Staatscourant pleatst wurde. 
De Minister fan Underwiis, Kultuer en Wittenskip, 
J.M. van Bijsterveldt-Vliegenthart. 

